
Παρασκευή, 21 Αυγούστου 2026

ΔΕΛΤΙΟ ΤΥΠΟΥ

Επιχείρηση απεγκλωβισμού 59 ατόμων από την θαλάσσια περιοχή παραλίας «ΘΑΝΟΣ» νότια της Λήμνου λόγω εκδήλωσης πυρκαγιάς 

Τις απογευματινές ώρες σήμερα, πραγματοποιήθηκε υπό τον γενικό συντονισμό του Υπουργείου Κλιματικής Κρίσης και Πολιτικής Προστασίας, του Ενιαίου Συντονιστικού Κέντρου Επιχειρήσεων και Διαχείρισης Κρίσεων (Ε.Σ.Κ.Ε.ΔΙ.Κ.) και υπό τη μέριμνα του Κέντρου Επιχειρήσεων (Κ.ΕΠΙΧ.) του Λιμενικού Σώματος – Ελληνικής Ακτοφυλακής, επιχείρηση απεγκλωβισμού συνολικά πενήντα εννέα (59) πολιτών από την παραλία «ΘΑΝΟΣ» νότια της Λήμνου, έπειτα από εκδήλωση πυρκαγιάς στην ευρύτερη δασική περιοχή. Στην επιχείρηση συμμετείχαν συνολικά ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ), ένα αλιευτικό (Α/Κ) σκάφος, καθώς και πέντε ιδιωτικά σκάφη.
Ειδικότερα, κατόπιν ενημέρωσης της Λιμενικής Αρχής της Μύρινας για την εκδήλωση της πυρκαγιάς, τέθηκε σε εφαρμογή το Τοπικό Σχέδιο Έκτακτης Ανάγκης. Συνολικά απεγκλωβίστηκαν πενήντα εννέα (59) άτομα από τη παραλία «ΘΑΝΟΣ», τα οποία μεταφέρθηκαν με το Ναυαγοσωστικό σκάφος στο λιμάνι της Μύρινας. 
Στην περιοχή παραμένουν σε ετοιμότητα για την παροχή συνδρομής, ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ).
Διαθέσιμο οπτικοακουστικό υλικό έχει αναρτηθεί στο www.hcg.gr 

